જી હા, વિદેશી-પરપ્રાંતીય ભાષાની ફિલ્મો જોતી વખતે નીચે આવતું અંગ્રેજી ભાષાંતર એટલે કે સબટાઇટલ્સ અહીં પણ છે! ‘મુઘલ-એ-આઝમ’માં જોધાબાઈના ડાયલોગ્સને બાદ કરતાં આખી ફિલ્મ ખાલિસ ઉર્દૂમાં છે. એટલે ઘણા ડાયલોગ્સ ન સમજાય એવું બનવાની પૂરી શક્યતા છે. એટલે જ મુખ્ય સ્ટેજની બંને બાજુએ મોટા સ્ક્રીન મુકાયા છે, જેમાં બોલાતા ડાયલોગ્સની સાથે તેનું ઇંગ્લિશ ટ્રાન્સલેશન ડિસ્પ્લે થતું રહે છે! આ અનોખી ગોઠવણ આ પ્લેને એક ઇન્ટરનેશનલ અપીલ આપે છે અને સાથોસાથ અપનેઆપ મેં ત્રણ કલાકની ઉર્દૂ વર્કશોપ પણ છે!